  Анжелика Тихонова корреспондент 2021-тӥ ар пумозь Удмуртие 110 школа автобусъёс вуозы. Со сярысь журналистъёслы 14-тӥ куарусёнэ элькунысь дышетонъя но тодосъя министр Светлана Болотникова ивортӥз. Автобусъёсты транспортсэс воштыны куриськон келям ёросъёс басьтозы Светлана Болотниковалэн кылъёсызъя, нырысьсэ 110 пӧлысь 110-сэ ик куриськонэз умоен лыдъязы. Кӧняез ке автобусъёс вуизы ини, али соос Ижкарын сыло. Министр пусйиз, школа автобусъёсты уже кутон дыр 10 ар лыдъяське, но зэмзэ ке соос трослы ӝоггес быро, уго нуналысь нуналэ уже кутӥсько. Тодэ вайытом, Удмуртиысь школаосы 6 сюрслэсь трос компьютер тӥрлык вуттозы.  Тегъёс: Дышетон Удмуртия пиналъёс школаос автобусъёс  